stanford-oval/wikipedia huggingface dataset:
คนึงพิมพ์ ธนพิชชากรณ์
ประวัติ

คนึงพิมพ์ ธนพิชชากรณ์ ชื่อเล่น หนิม (ภาษาเหนือ แปลว่า นิ่ง) เกิดเมื่อวันที่ 9 ตุลาคม พ.ศ. 2530 มีภูมิลำเนาอยู่ที่ อำเภอเวียงป่าเป้า จังหวัดเชียงราย มีพี่น้อง 2 คนโดย หนิม เป็นลูกสาวคนโต และมีน้องชายอีก 1 คน ศึกษาในระดับประถมศึกษาที่ โรงเรียนเวียงกาหลง และระดับมัธยมศึกษาที่ โรงเรียนเวียงป่าเป้าวิทยาคม จากนั้นได้เข้าศึกษาต่อที่คณะวิทยาการจัดการ มหาวิทยาลัยราชภัฏเชียงใหม่ และหลังจากที่เข้ามาทำงานในกรุงเทพ หนิมได้ย้ายมาศึกษาและจบการศึกษาระดับปริญญาตรีที่คณะนิเทศศาสตร์ สาขาการโฆษณาเชิงกลยุทธ์ มหาวิทยาลัยกรุงเทพ ปัจจุบันศึกษาต่อในระดับปริญญาโท คณะนิเทศศาสตร์ สาขาการสื่อสารเชิงกลยุทธ์ที่มหาวิทยาลัยกรุงเทพโดยได้รับทุน BU Creative จากทางมหาวิทยาลัย
หนิม สนใจการร้องเพลงมาตั้งแต่เด็กโดยได้รับการสนับสนุนจากครอบครัวเป็นอย่างดี เริ่มจากการประกวดร้อง "เพลงกล่อมลูกภาคเหนือ" เมื่อตอนอายุ 12 ปี ได้รับรางวัลรองชนะเลิศอันดับที่ 1 จากมหาวิทยาลัยมหิดล และได้รับรางวัลจากพลเอกเปรม  ติณสูลานนท์ ตลอดระยะเวลาที่หนิมเรียนอยู่โรงเรียนมัธยมได้รับการสนับสนุนจากอาจารย์เป็นอย่างดีให้เริ่มฝึกทักษะในด้านต่าง ๆ เช่น การประกวดมารยาทไทย  และการส่งเธอเข้าแข่งขันการพูดในที่ประชุมชน จนได้รับรางวัลชนะเลิศระดับภูมิภาค จากการเล่าเรื่อง "หนังสือที่ฉันประทับใจ" จากนั้นจึงเริ่มมาหันมาร้องเพลงอย่างจริงจังเมื่ออายุ 14 ปีเพราะชื่นชอบเพลงลูกทุ่งจากละครเรื่อง "สาวน้อยคาเฟ่" ที่มี จอย ศิริลักษณ์ เป็นนางเอก โดยคุณพ่อได้ตั้งวงดนตรีเล็ก ๆ ของตัวเองชื่อ "วงผึ้งน้อย" ให้กับหนิม เพื่อให้ลูกสาวได้ฝึกร้องเพลงและรับงานแสดงใกล้บ้าน
จากนั้นเมื่ออายุ 17 ปี หนิมจึงเริ่มที่จะเข้าแข่งขันประกวดร้องเพลงในหลาย ๆ เวทีตั้งแต่ระดับโรงเรียนจนถึงระดับประเทศ ได้รับรางวัลต่าง ๆ มามากมาย หนิมเป็นนักร้องนำคนแรกของวงดนตรีลูกทุ่งของโรงเรียนเวียงป่าเป้าวิทยาคม เข้าประกวดรายการลูกทุ่งปปส., รายการชิงช้าสวรรค์ และรายการอื่น ๆ อีกมากมาย
ความสามารถพิเศษที่ติดตัวหนิมมาตั้งแต่เด็ก ๆ คือ นาฏศิลป์ โดยเฉพาะการ ฟ้อนรำ ตามแบบศิลปะทางภาคเหนือ เช่น ฟ้อนสาวไหม, ฟ้อนดาบ, ฟ้อนแม้ว, รำแม่ปิง ฯลฯ ด้วยใจรักและได้รับการสนับสนุนจากครอบครัวจึงทำให้การฟ้อนรำของหนิมเป็นที่ชื่นชอบของทุกคนที่ได้พบเห็น และฝากลูกหลานมาเรียนฟ้อนรำตั้งแต่หนิมอายุ 11 ปี
ผลงานเพลง > ซิงเกิล

| ปี พ> ศ. | ชื่อเพลง | รายละเอียด | ผลิตโดย |
| --- | --- | --- | --- |
| พ.ศ. 2561 | ผืนผ้าใบแห่งชีวิต | เพลงงานกีฬาแห่งชาติครั้งที่ 46 เจียงฮายเกมส์ ร้องร่วมกับ เท่ห์ อุเทน ปู่จ๋าน ลองไมค์ กอล์ฟ ฟักกลิ้งฮีโร่ น้องเกล โสพิชา | Workpoint |

| พ.ศ. 2560 | คนมีหัวใจไม่ทำแบบนี้ | - | ทรูแฟนเทเชีย |
| พ.ศ. 2559 | บุญบันดาล | ร้องร่วมกับ สมศักดิ์ รินนายรักษ์ | ทรูแฟนเทเชีย |
| พ.ศ. 2559 | มรดกพ่อ มรดกไทย | ร้องร่วมกับศิลปินค่าย ทรูแฟนเทเชีย | ทรูแฟนเทเชีย |
| พ.ศ. 2559 | บอกรักฝากใจ | เพลงประกอบภาพยนตร์ ลูกทุ่งซิกเนเจอร์  | สหมงคลฟิล์ม |
| พ.ศ. 2559 | ขอจองในใจ | เพลงประกอบภาพยนตร์ ลูกทุ่งซิกเนเจอร์  | สหมงคลฟิล์ม |
| พ.ศ. 2559 | แต่งงานกันเฮอะ | เพลงประกอบภาพยนตร์ ลูกทุ่งซิกเนเจอร์ | สหมงคลฟิล์ม |
| พ.ศ. 2558 | แก้บน | - | ทรูแฟนเทเชีย |
| พ.ศ. 2558 | ลิมิเต็ด อิดิชั่น | - | ทรูแฟนเทเชีย |
| พ.ศ. 2557 | โปรดจีบฉันที | - | ทรูแฟนเทเชีย |
| พ.ศ. 2557 | รักหมุนติ้ว | ร้องคู่กับ อรรณพ ทองบริสุทธิ์ | ทรูแฟนเทเชีย |
| พ.ศ. 2556 | อย่านะ...เดี๋ยวยอม | - | ทรูแฟนเทเชีย |
| พ.ศ. 2555 | หนูขอโทษ | - | ทรูแฟนเทเชีย |
| พ.ศ. 2555 | 750 ปีเมืองเชียงราย | เพลงเฉลิมฉลองงานสมโภช 750 ปี จังหวัดเชียงราย ร้องร่วมกับ อุเทน พรหมมินทร์ และ เจี๊ยบ นนทิยา | จังหวัดเชียงราย |
| พ.ศ. 2555 | หนุ่มรถไถ สาวไร่อ้อย | รับเชิญไปร้องคู่กับ ไมค์ ภิรมย์พร อัลบั้ม ไม่สายเกินรอ | แกรมมี่โกลด์ |
| พ.ศ. 2554 | ได้ก่อ แต๊อี้ | - | ทรูแฟนเทเชีย |
ผลงานเพลง > อัลบั้ม

| ปี พ> ศ | ชื่ออัลบั้ม | รายละเอียด | ผลิตโดย |
| --- | --- | --- | --- |
| พ.ศ. 2553 | ฤดูแห่งความรัก | อัลบั้มพิเศษที่ทรูแฟนเทเซีย และชัวร์ออดิโอ ร่วมกันจัดทำโดยโดยนำนักร้องลูกทุ่งของทั้ง 2 ค่ายมาร้องเพลงร่วมกัน หนิมได้ร้องทั้งหมด 3 เพลง ได้แก่ แต่ช้าแต่, ด้วยรักและเข้าใจ และ เพลงพ่อ | ทรูแฟนเทเซียและชัวร์ออดิโอ |
| พ.ศ. 2552 | อ๊อฟหนิม สุโขสโมสร | เป็นอัลบั้มที่หนิมทำร่วมกับอ๊อฟ AF2 โดยนำเพลงลูกทุ่งชื่อดังในอดีตมาเรียบเรียงและขับร้องใหม่ ในอัลบั้มนี้หนิมร้องทั้งหมด 5 เพลง ได้แก่ หลงเสียงนาง, เทพธิดาดอย, รูปหล่อถมไป, โอโฮ้...บางกอก และ ตะวันลับฟ้า | ทรูแฟนเทเซีย |
| พ.ศ. 2551 | Me ,My dream and My Producer | อัลบั้มรวมรุ่น AF5 โดยแต่ละคนจะมีเพลงเดี่ยวเป็นของตัวเองโดยใช้ โปรดิวเซอร์ตามแนวเพลงที่แต่ละคนถนัด ซึ่งหนิมได้ทำงานร่วมกับ จิระวัฒน์ ปานพุ่ม ทำเพลงชื่อ "ทราบแล้วเปลี่ยน"  | ทรูแฟนเทเซีย |
| พ.ศ. 2548 | ฝากสู่อ้อมใจ | อัลบั้มโปรโมทการท่องเที่ยว พระธาตุเก้าจอม จังหวัดเชียงราย | โอเอฟ |
ผลงานการแสดง

| ผลงานการแสดง |
| --- | --- | --- | --- | --- | --- |

| พ.ศ. | เรื่อง | ช่อง/ผู้ผลิต | ประเภท |  |  |
| 2553 | สลัดโสดคอมปานี | ช่อง 9 | ละครซิตคอม |  |  |
| 2553 | คู่รักชักศอก | ทรูวิชั่น | ละครซิตคอม |  |  |
| 2554 | วิวาห์พระสมุทร | ดรีมบ็อกซ์ | ละครเวที |  |  |
| 2555 | ปริศนา เดอะ มิวสิคัล | ดรีมบ็อกซ์ | ละครเวที |  |  |
| 2556 | 3 คู่ ชู้ทั้งนั้น | ทรูแฟนเทเชีย | ละครเวที |  |  |
| 2557 | ยิ่งฮู้จักยิ่งฮักแป้ | การท่องเที่ยวจังหวัดแพร่ | ภาพยนตร์สั้น |  |  |
| 2558 | พล นิกร กิมหงวน เดอะมิวสิคัล | ทรูโฟร์ยู | ละคร |  |  |
| 2559 | Club Friday the Series ตอนสัญญาใจ | จีเอ็มเอ็ม 25 | ละครชุด |  |  |
| 2559 | ลูกทุ่งซิกเนเจอร์ | สหมงคลฟิล์ม | ภาพยนตร์ |  |  |
| 2560 | 7 วันจองเวร 2 | ช่องเวิร์คพอยท์ | ละครชุด |  |  |
| 2560 | แหวนดอกไม้ | จีเอ็มเอ็ม 25 | ละคร |  |  |
| 2561 | คุณชายไก่โต้ง | ช่อง 7HD / โพลีพลัส | ละคร |  |  |
| 2562 | ยอดรักนักรบ | ช่อง 7HD / มุมใหม่ | ละคร |  |  |
| 2564 | สั่งใจให้หยุดรักเธอ | จีเอ็มเอ็ม 25 | ละคร |  |  |
| 2565 | ร่านดอกงิ้ว | ช่อง 8 | ละคร |  |  |
| 2565 | รตีลวง | ช่อง 3 | ละคร |  |  |
| 2565 | Club Friday the Series : Love & Belief “ความรัก และ ความเชื่อ” ตอน “คนกินแฟน” | ช่องวัน 31 | ละครชุด |  |  |
| 2566 | สะใภ้สายสตรอง | ช่อง 3 เอชดี | ละคร |  |  |
| 2566 | มาเฟียลำซิ่ง | ช่อง 7HD | ละคร |  |  |
| 2567 | วิญญาณแพศยา | ช่อง 8 | ละคร |  |  |
ผลงานอื่น ๆ > คอนเสิร์ต

คอนเสิร์ต True presents ETC. Journey Concert วันเสาร์ที่ 25 มีนาคม 2560 @ไบเทคบางนา ฮอลล์
คอนเสิร์ต AF Reunion V Fun มันส์ เฟิร์ม วันเสาร์ที่ 6 มิถุนายน 2558 @Impact arena เมืองทองธานี
Master Of Voices 3ตำนานเพลงรักแห่งสยาม (13-14 ธ.ค. 2557)
คอนเสิร์ต เดินหน้าประเทศไทย ร่วมใจปฏิรูป (พ.ศ. 2557)
คอนเสิร์ตลูกทุ่งแฟนเทเชีย แชริตี้ วันอาทิตย์ที่ 4 สิงหาคม 2556
คุณพระช่วยสำแดงสด ๔ รวมแผ่นดิน (พ.ศ. 2556)
คุณพระช่วยสำแดงสด ๓ ฤดู (พ.ศ. 2555)
The Journey of Love Concert
คอนเสิร์ต AF5 @สถานแสดงพันธุ์สัตว์น้ำสงขลา (18 ตุลาคม 2551)
คอนเสิร์ต AF5 @7 สีคอนเสิร์ต (6 ธันวาคม 2551)
คอนเสิร์ต Krungsri AF Funtasia Cooling The World (14 ธันวาคม 2551) @ซาฟารีเวิด์ล
ผลงานอื่น ๆ > มิวสิกวิดีโอ

เพลง บอกรักฝากใจ
เพลง แก้บน
เพลง ลิมิเต็ด อิดิชั่น
เพลง โปรดจีบฉันที
เพลง รักหมุนติ้ว
เพลง อย่านะ...เดี๋ยวยอม
เพลง โสดกะปริบกะปรอย
เพลง หนูขอโทษ
เพลง หนุ่มรถไถ-สาวไร่อ้อย ในอัลบั้ม ไม่สายเกินรอ ของ ไมค์ ภิรมย์พร
เพลง ได้ก่อ แตีอี้
เพลง พ่อ ในอัลบั้ม ฤดูแห่งความรัก
เพลง ด้วยรักและเข้าใจ ในอัลบั้ม ฤดูแห่งความรัก
เพลง แต่ช้าแต่ ในอัลบั้ม ฤดูแห่งความรัก
เพลง เทพธิดาดอย ในอัลบั้ม สุโขสโมสร
เพลง หลงเสียงนาง ในอัลบั้ม สุโขสโมสร
เพลง ทราบแล้วเปลี่ยน ในอัลบั้ม Me, My Dream and My Producer
เพลง น้องสาวคนดี พี่ชายคนเดิม ร้องโดย ยิว คนเขียนเพลง
ผลงานอื่น ๆ > พิธีกร/วีเจ(VJ)

พิธีกรรายการ Food Diary by CP ปี พ.ศ. 2559 - ปัจจุบัน
พิธีกรรายการ ห้าแยกสยามดารา ปี พ.ศ. 2559
พิธีกรรายการ Family Gang ทางช่อง True Life TV ปี พ.ศ. 2555
VJ กันวันหยุด ทางช่อง T Channel ปี พ.ศ. 2552
รางวัล

รางวัลลูกกตัญญู ประจำปี 2558
เข้าชิง รางวัล นักร้องเพลงลูกทุ่งยอดนิยม จากงาน คมชัดลึก อวอร์ด ครั้งที่ 12
แหล่งข้อมูลอื่น

คนึงพิมพ์ ธนพิชชากรณ์ ที่เฟซบุ๊ก
คนึงพิมพ์ ธนพิชชากรณ์ ที่อินสตาแกรม
| ด ค กทรู อคาเดมี่ แฟนเทเชีย ซีซั่นที่ 5 |
| --- | --- |
พริ้ง  ·  เบียร์  ·  แต๊ป  ·  เบ๊นซ์  ·  โบว์  ·  มิคกี้  ·  แนน  ·  ปั๊ม  ·  หนิม  ·  กู๊ด  ·  เดียร์  ·  รอน  ·  นัท  ·  กี๋  ·  ว่าน  ·  กรีน
แม่แบบ : อะคาเดมี แฟนเทเชีย: ฤดูกาลที่ 4 (2550)  ·  ฤดูกาลที่ 5 (2551)  ·  ฤดูกาลที่ 6 (2552)
| ด ค กทรู อะคาเดมี่ แฟนเทเชีย |
| --- | --- | --- |
| ฤดูกาล | 1 • 2 • 3 • 4 • 5 • 6 • 7 • 8 • 9 • 10 • 11 • 12 |  |
| พิธีกร | เศรษฐา ศิระฉายา |  |
| สุดยอดนักล่าฝัน | พชรพล จั่นเที่ยง •  ศุภณัฐ เฉลิมชัยเจริญกิจ •  เกียรติกมล ล่าทา  • ณัฐ ศักดาทร  • ณัฎฐ์ ทิวไผ่งาม  • นิภาภรณ์ ฐิติธนการ • อรรณพ ทองบริสุทธิ์ • ธนษิต จตุรภุช • ภรภัสสรณ์ ชัยอนันต์นิธิ • ภูริวัชร์ ธีระชาติ • สาธิดา ปิ่นสินชัย • อภิสร สุขวัฒนาศัย |  |
| รองชนะเลิศอันดับ 1 |  ธัญนันท์ มหาพิรุณ •  พัดชา เอนกอายุวัฒน์ •  สักกทัศน์ กุลไพศาล • วันธงชัย อินทรวัตร •  ภัทรภณ โตอุ่น • ณัฎฐ์ณัชชา นำเจริญสมบัติ • ณัฐวัตร ดีวงกิจ • จีรวัลย์ สอนสะอาด  •  วงศพัทธ์ ตั้งนิยม • เมธี ทับทิมทอง • วัฒน์ สุดกล้า • จิรโรจน์ ศรุณานิธิโรจน์ |  |
| รองชนะเลิศอันดับ 2 | ปองศักดิ์ รัตนพงษ์ • พิษณุ นิ่มสกุล • สิทธิชัย ผาบชมพู •  ธนัยนันท์ เต็มปรีชา • สหรัส นฤคุปต์ชาญชัย • ทีป์ชลิต พรหมชนะ • ธนบัตร งามกมลชัย •  นนทนันท์ อัญชุลีประดิษฐ์ • วิชเวช เอื้ออำพน • ธัญชนิต ศรีสมเพ็ชร • ภูมิสิทธิ์ วงศ์สมบูรณ์ • ภัทรพงศ์ เวศกามี |  |
| บุคคลอื่นที่มีชื่อเสียง | ซีแนม สุนทร •  อนุสรา วันทองทักษ์ • ธนกฤต พานิชวิทย์ • มิณฑิตา วัฒนกุล •  นลินธารา โฮเลอร์  •  รัชพล แย้มแสง • ภคมน บุณยะภูติ • วิวิศน์ บวรกีรติขจร •  ณัฏฐพัชร วิพัธครตระกูล• เมธัส ตรีรัตนวารีสิน  • อัษฎาพร สิริวัฒน์ธนกุล • สาวิตรี สุทธิชานนท์ • คนึงพิมพ์ ธนพิชชากรณ์ • ป่านทอทอง บุญทอง•  เบนจามิน โจเซฟ วาร์นี•  เศรษฐพงศ์ เพียงพอ•  นิศาชล สิ่วไธสง•  พรนับพัน พรเพ็ญพิพัฒน์•  กัญญ์กุลณัช ปัญญากิตตินันท์ |  |
| ส่วนเกี่ยวข้อง | ทรูวิชั่นส์ |  |
ดิอะเมซิ่งเรซเอเชีย 2

| --- | --- |
ดิอะเมซิ่งเรซเอเชีย 2
ออกอากาศ: 22 พฤศจิกายน พ.ศ. 2550   – 14 กุมภาพันธ์ พ.ศ. 2551
ระยะเวลาการถ่ายทำ: กรกฎาคม พ.ศ. 2550  
จำนวนตอน: 13
ผู้ชนะ: เอเดรียนกับคอลลิน
ทวีปที่ผ่าน: 4
ประเทศที่ผ่าน: 10
เมืองที่ผ่าน: 15
ระยะทางการแข่งขัน: 51,534 กิโลเมตร   (32,023 ไมล์)
จำนวนเลก: 12
ซีซั่นก่อนหน้าและถัดไป
ก่อนหน้า: ดิ อะเมซิ่ง เรซ เอเชีย 1
ถัดไป: ดิ อะเมซิ่ง เรซ เอเชีย 3
ดิ อะเมซิ่ง เรซ เอเชีย 2 (อังกฤษ: The Amazing Race Asia 2) เป็นปีที่สองของรายการเรียลลิตี้โชว์ทางโทรทัศน์ที่ชื่อ ดิ อะเมซิ่ง เรซ เอเชีย รายการนี้จะมีผู้เข้าแข่งขัน 10 ทีม ทีมละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 100,000 ดอลลาร์สหรัฐ
สำหรับซีซั่นนี้เริ่มออกอากาศตอนแรกทางช่องเอเอกซ์เอ็น ในวันที่ 22 พฤศจิกายน พ.ศ. 2550 เวลา 21 นาฬิกา (เวลา UTC+8) และตอนสุดท้ายออกอากาศในวันที่ 4 กุมภาพันธ์ พ.ศ. 2551 เวลา 21 นาฬิกา (เวลา UTC+8)
การผลิต > การถ่ายทำและการออกอากาศ

ดิ อะเมซิ่ง เรซ เอเชีย 2 มีการเดินทางคิดเป็นระยะทางประมาณ 50,000 กิโลเมตร (32,023 ไมล์) ใน 24 วัน รวมถึงไม่ได้มีการตั้งชื่อตอนแต่ละตอนที่ออกอากาศด้วย  และมีการเดินทางผ่านทั้งหมด 4 ทวีป สำหรับการแข่งขันครั้งนี้มีการนำกติกาใหม่บางส่วนของเวอร์ชันอเมริกา มาใช้ เช่นกฎ Marked As Elimination (ทีมที่เข้าจุดพักเป็นลำดับสุดท้ายในเลกที่ไม่มีการคัดออกจะต้องเข้าเป็นที่หนึ่งในเลกถัดไป มิฉะนั้นจะถูกปรับเวลา 30 นาทีแทน) โดยในฤดูกาลนี้ ทางผู้ผลิตรายการพยายามได้พยายามให้มีการแข่งขันกันมากขึ้น โดยให้มีการขับรถด้วยตัวเองมากขึ้น และพยายามลดโอกาสในการขึ้นเครื่องบินในเที่ยวบินเดียวกันของผู้เข้าแข่งขันลง
สำหรับซีซั่นนี้ (และ ซีซั่นที่ 3) มีบทลงโทษที่แตกต่างกันสองประการ สำหรับทีมที่เข้ามาเป็นลำดับสุดท้ายในเลกที่ไม่มีการคัดออก ขณะที่เอ็ดวินกับโมนิก้าถูก Marked As Elimination เนื่องจากเข้ามาเป็นทีมสุดท้ายในเลกแรกซึ่งไม่มีการคัดออก เทรี่กับเฮนรี่ถูกยืดเงินเนื่องจากเข้าเป็นลำดับสุดท้ายในเลก 6 ที่ไม่มีการคัดออกเช่นกัน และจะไม่ได้รับเงินใช้ในเลกต่อไป โดยผู้เข้าแข่งขันไม่ได้รับการแจ้งล่วงหน้าว่ากฎเรื่องการยืดเงินในกรณีนี้ยังคงมีการใช้อยู่ เรื่องของการเปลี่ยนกฎมาใช้กฎการยืดเงินนี้นำไปสู่การถกเถียงกันระหว่างเฮนรี่กับพิธีกร อลัน วู ที่จุดหยุดพักที่โซล, เกาหลีใต้ ในเลก 6 ที่ทีมเดิมจะไม่ให้เงินคืนกับอลัน และในเลกต่อมาเทรี่กับเฮนรี่ก็ได้พบกับบทลงโทษเดิมในการแข่งขันครั้งนี้  (Marked As Elimination)  หลังจากพวกเขาเข้ามาเป็นลำดับสุดท้ายอีกครั้ง โดยรวมฤดูกาลนี้ประสบความสำเร็จเป็นอย่างมากเนื่องจากการลงทุนที่เดินทางไกลผ่าน 4 ทวีปทำให้เป็นสถานที่ที่แตกต่างกันมากๆ รวมถึงมีผู้เข้าแข่งขันที่เป็นดาราเป็นส่วนใหญ่ ทำให้ฤดูกาลนี้มีผู้ชมที่มากกว่าเดิมในฤดูกาลที่ 1 เป็นอย่างมาก
การผลิต > การคัดเลือกผู้เข้าแข่งขัน

ซีซั่นนี้มีผู้เข้าแข่งขันที่ผ่านการคัดเลือกทั้งหมด 10 ทีม จากผู้สมัครกว่า 2,500 คน ซึ่งผู้สมัครนี้ก็มีผู้เข้าแข่งขันที่เคยแข่งขันในเวอร์ชันสหรัฐอเมริกา รวมอยู่ด้วย คือ เค็นกับวิกซัน ที่ได้รับเลือกให้แข่งในฤดูกาลที่ 12 ของเวอร์ชันสหรัฐฯ ซีซั่นนี้ปิดรับสมัครในวันที่ 17 เมษายน พ.ศ. 2550 (เป็นเวลาที่ขยายแล้ว 2 สัปดาห์จากกำหนดเดิม) ในการแข่งขันครั้งนี้ผู้เข้าแข่งขันที่อยู่ในประเทศญี่ปุ่นสามารถเข้าร่วมได้ หลังจากถูกห้ามในซีซั่นที่ 1 การสัมภาษณ์ครั้งสุดท้ายมีขึ้นในช่วงเดือนเมษายนถึงพฤษภาคม พ.ศ. 2550 และการถ่ายทำมีขึ้นในช่วงเดือน มิถุนายนถึงกรกฎาคม ในปีเดียวกัน
ในซีซั่นนี้ผู้เข้าแข่งขันทั้ง 10 ทีมนั้นมีทีมที่เป็นทีมพี่น้องที่กลับมารวมตัวกัน เพื่อนสมัยเด็กและคู่เดท เอเดรียนเป็นผู้เข้าแข่งขันคนแรกของดิ อะเมซิ่ง เรซทุก ๆ ฤดูกาลทั้งของสหรัฐอเมริกาและเอเชีย ที่มีปัญหาทางการได้ยิน ซีซั่นนี้ยังมีการนำเสนอผู้เข้าแข่งขันที่เป็นผู้ดำเนินรายการโทรทัศน์หรือผู้ที่มีส่วนเกี่ยวข้องหลายคน โมนิก้า โล เคยเป็นตัวแทนของเมืองโตรอนโต ประเทศแคนาดา เข้าประกวด Miss Chinese International Pageant ปี 1997 และเธอก็ชนะการประกวดด้วย พอลล่า เทเลอร์ เป็นนางแบบ นักแสดง และวีเจทางช่องแชนแนลวีไทยแลนด์ พาเมล่า และ วาเนสซ่า ชอง เป็นน้องสาวของ วินซ์ ชอง นักร้องมาเลเซียที่มีชื่อเสียง คินาร์โยชิ (หรือ คินาร์) เป็นนักแสดงและนางแบบชาวอินโดนีเซีย เธออยู่ในโฆษณาโทรทัศน์และภาพยนตร์ของอินโดนีเซีย โดยเคยได้รับรางวัล Citra award สาขานักแสดงสมทบหญิงยอดเยี่ยมในปี พ.ศ. 2549 นอกจากนี้ยังเคยเข้าร่วมแข่งขันในรายการ Seleb Dance และรายการเดียวกันของอินเดีย Nach Baliye อีกทั้งยังชนะการแข่งรายการ Fear Factor Indonesia ด้วย โซฟีเป็นผู้ผลิตภาพยนตร์ ให้กับ ดิสคัฟเวอรี แชนแนลอีกด้วย  และเป็นนักข่าวในงานภาพยนตร์อาเซียนอีกด้วย มาร์ค เนลสัน เป็นนายแบบ และหนึ่งในพิธีกรรายการกีฬา Sports Unlimited ในช่อง ABS-CBN ของฟิลิปปินส์ ขณะที่เพื่อนร่วมทีม โรวิลสัน เฟอร์นันเดส เป็นพิธีกรรายการกีฬา Gameplan และยังเป็นบรรณาธิการบริหารของนิตยสาร Maxim ฉบับของฟิลิปปินส์ และทั้งคู่ก็เป็นพิธีกรรายการ The Duke ทางAXN (เลิกออกอากาศแล้ว)
ในซีซั่นนี้มีผู้เข้าแข่งขันเพียง 2 คนที่ไม่ใช่ชาวเอเชียแท้ ๆ ซึ่งก็คือ เฮนรี่ รี้ด เขาเป็นนาวิกโยธินสหรัฐในตำแหน่ง Senior Chief Petty Officer ที่เกษียณอายุแล้ว ปัจจุบันอาศัยอยู่ในประเทศฟิลิปปินส์ โดยแข่งคู่กับภรรยาชาวฟิลิปปินส์ ตรินิแดด (รู้จักกันในชื่อเทรี่) และอีกคนหนึ่งคือ ออเรเลีย เชนาท เดิมเธอมาจากประเทศฝรั่งเศส แต่ปัจจุบันอาศัยและเป็นตัวแทนของประเทศฮ่องกง โดยแข่งคู่กับโซฟี เต็ง ซึ่งเป็นชาวสิงคโปร์ แต่แข่งขันในตัวแทนของประเทศฮ่องกงเช่นกัน และเนื่องจากการแข่งขันในฤดูกาลนี้มีผู้ที่มีชื่อเสียงเป็นส่วนใหญ่จึงน่าจะเป็นการดึงให้มีผู้ชมมากขึ้น
การผลิต > การตลาด

ดิ อะเมซิ่ง เรซ เอเชีย 2 มีผู้สนับสนุนหลัก 6 บริษัท (อาวีว่า, คาลเท็กซ์, โนเกีย เอ็นซีรีส์, โซนี่, บินตาน ลากูน รีสอร์ต และ ธนาคารสแตนดาร์ดชาร์เตอร์ด) ผู้สนับสนุนมีบทบาทสำคัญต่อการแข่งขันโดยการให้รางวัล หรือในบางภารกิจของการแข่งขัน ก็จะมีสิ่งที่เกี่ยวกับบริษัทผู้สนับสนุนเหล่านี้อยู่ด้วย ฤดูกาลนี้มีการออกอากาศตอนพิเศษ 2 ตอน คือ Racers Revealed ที่ออกอากาศ 3 สัปดาห์ก่อนการแข่งขันจะออกอากาศ มีเนื้อหาเกี่ยวกับการแนะนำตัวผู้เข้าแข่งขันและการคัดเลือกผู้เข้าแข่งขัน และ Memories ที่ออกอากาศ 1 สัปดาห์หลังจากตอนสุดท้ายออกอากาศ มีเนื้อหาเกี่ยวกับความทรงจำของผู้เข้าแข่งขันในระหว่างการแข่งขัน และไฮไลต์ของการแข่งขัน ซึ่งคล้ายกับที่เคยทำใน ซีซั่นที่ 1
รางวัล

ในบางเลก ทางรายการจะมีรางวัลพิเศษให้กับทีมที่มาถึงจุดพักเป็นทีมแรก
เลก 1 – โทรศัพท์มือถือโนเกียร์ N95 และ N73 สำหรับสมาชิกแต่ละคนในทีม
เลก 2 – เงินรางวัลมูลค่า 5,000 ดอลลาร์สหรัฐ สำหรับสมาชิกแต่ละคนในทีม
เลก 3 – ผลิตภัณฑ์ต่างๆ จากคาร์เทคเป็นเวลา 1 ปี
เลก 4 – กล้องถ่ายวิดีโอความละเอียดสูงของโซนี่รุ่น SR7 สำหรับสมาชิกแต่ละคนในทีม
เลก 7 – เงินรางวัลมูลค่า 5,000 ดอลลาร์สหรัฐ สำหรับสมาชิกแต่ละคนในทีม
เลก 8 – กล้องถ่ายวิดีโอความละเอียดสูงของโซนี่รุ่น SR7 สำหรับสมาชิกแต่ละคนในทีม
เลก 9 – โทรศัพท์มือถือโนเกียร์ N95 และ N73 สำหรับสมาชิกแต่ละคนในทีม
เลก 11 – ทัวร์ซาฟารีที่แอฟริกาใต้ จากคาร์เทค
เลก 12 – เงินรางวัลมูลค่า 100,000 ดอลลาร์สหรัฐ
สถานที่ในการแข่งขัน > เลก 1 (สิงคโปร์ → ฟิลิปปินส์)

สิงคโปร์  (ใกล้ๆแม่น้ำสิงคโปร์ – พิพิธภัณฑ์อารยธรรมเอเชีย) (จุดเริ่มต้น)
สิงคโปร์ (เขาเฟเบอร์ – รูปปั้นเมอร์ไลออน)
สิงคโปร์ (ห้างสรรพสินค้าซันเท็คซิตี้)
สิงคโปร์ (ท่าอากาศยานจางีสิงคโปร์) ไป มะนิลา, ฟิลิปปินส์  (ท่าอากาศยานนานาชาตินินอย อควิโน)
มะนิลา (สวนเดินเล่นเอเชียน – ศูนย์วัฒนธรรมแห่งฟิลิปปินส์)
มะนิลา (พลาซ่า มีรันดา)
มะนิลา (ป้อมซานเตียโก)
ทางแแยกในเลกนี้ แต่ละทีมจะต้องเลือกระหว่าง  กล้า (Dare) และ บันได (Stair) โดยทีมที่เลือก Dare จะต้องขึ้นลิฟท์ 45 ชั้น ขึ้นไปบนดาดฟ้าของตึกซันเท็คทาวเวอร์ 3 และไต่เชือกที่มีอุปกรณ์ป้องกันไปยังตึกซันเท็คทาวเวอร์ 4 โดยเชือกจะอยู่เหนือจากพื้นดิน 181 เมตร ส่วนทีมที่เลือก Stair จะต้องเดินขึ้นบันได 45 ชั้นขึ้นไปบนยอดตึกซันเท็คทาวเวอร์ 3 และกลับลงมาเพื่อไปเดินขึ้นบันไดอีก 45 ชั้นที่ตึกซันเท็คทาวเวอร์ 4
สำหรับงานแรกในเลกนี้ ทีมจะได้รับโปสต์การ์ตที่มีภาพไอคอนแห่งชาติสิงคโปร์อยู่หลายไอคอน ทีมจะต้องค้นหารถแท็กซี่ ที่มีของที่ระลึกที่อยู่ในโปสต์การ์ตนั้นให้พบ ก่อนที่คนขับแท็กซี่จะให้คำใบ้ต่อไปแก่พวกเขา
ที่เขาเฟเบอร์ ทีมจะได้รับโทรศัพท์มือถือโนเกีย รุ่น N95 โดยทีมจะต้องใช้โปรแกรม GPS ในเครื่องเพื่อพาแท็กซี่ไปยังสถานที่ต่อไป (ห้างสรรพสินค้าซันเท็คซิตี้)
ที่พลาซ่า มีรันดา แต่ละทีมต้องกินไข่บาลุต 8 ฟองที่ร้านขายไข่ ก่อนที่จะได้รับคำใบ้ต่อไปจากเจ้าของร้าน ซึ่งไข่บาลุดนั้นเป็นไข่ที่ใกล้จะฟักเป็นตัวแล้ว และเป็นอาหารยอดนิยมของคนพื้นเมือง
สถานที่ในการแข่งขัน > เลก 2 (ฟิลิปปินส์)

มะนิลา (สถานีรถประจำทางกรีนสตาร์)
ปีลา, ลากูนา (เทศบาลเมืองปิลา)  (นาข้าว)
มะนิลา (ร้านคาลเท็กซ์สตาร์มาร์ท)
มะนิลา (ศูนย์เลี้ยงเด็ก นูเอสตรา เซโญรา เด กีอา)
ซานตา ครูซ, มะนิลา (สถานีรถไฟฟ้าการ์เรียโด)
มะนิลา (สวนปาโก)
อุปสรรคในเลกนี้ สมาชิกหนึ่งคนของแต่ละทีมจะต้องบังคับควายให้เดินไถนาไปตามเส้นทางที่กำหนดไว้ให้ถูกต้อง โดยเส้นทางดังกล่าวมีลักษณะเหมือนรูปร่างของเลข 8 ซึ่งมีเสาและธงประดับเส้นทางปักอยู่ โดยที่ทุกคนจะได้เรียนวิธีการบังคับควายเบื้องต้นโดยใช้เสียง จากคนท้องถิ่น ระหว่างการบังคับควาย ถ้าใครขอความช่วยเหลือ จะต้องกลับมาเริ่มต้นใหม่ ส่วนทางแยกในเลกนี้ แต่ละทีมจะต้องเลือกระหว่าง ส้นเท้า (Heel) และ ล้อ (Wheel) โดยทีมที่เลือก Heel จะต้องจับคู่รองเท้า 250 คู่ โดยที่รองเท้าทั้งหมดจะกองรวมกันอยู่ไม่เป็นระเบียบ ส่วนทีมที่เลือก Wheel จะต้องประกอบรถจักรยานให้ถูกต้องจากชิ้นส่วนต่างๆที่เตรียมไว้ให้
ที่ร้านคาลเท็กซ์สตาร์มาร์ท แต่ละทีมจะต้องขนของที่จะนำไปบริจาคทั้ง 4 กล่องขึ้นรถสองแถว แล้วนำไปบริจาคให้ศูนย์เลี้ยงเด็กกำพร้าที่กำหนดให้ ที่อยู่ในศาลเจ้าแห่งหนึ่ง ก่อนที่จะได้รับคำใบ้ต่อไป
สถานที่ในการแข่งขัน > เลก 3 (ฟิลิปปินส์ →  ฮ่องกง →  นิวซีแลนด์)

มะนิลา (ท่าอากาศยานนานาชาตินินอย อควิโน) ไป ฮ่องกง  (ท่าอากาศยานนานาชาติฮ่องกง)
ฮ่องกง (ท่าเรือกลาง)
คอสเวย์ เบย์ (อาคารธนาคารสแตนดาร์ดชาร์เตอร์ด)
ฮ่องกง (ท่าอากาศยานนานาชาติฮ่องกง) ไป ออกแลนด์, นิวซีแลนด์  (ท่าอากาศยานนานาชาติออกแลนด์)
ออกแลนด์ (หมู่บ้านประวัติศาสตร์โฮวิก)
ออกแลนด์ (สะพานอ่าวออกแลนด์)
ออกแลนด์ (North Shore Rowing Club เก็บถาวร 2008-04-12 ที่ เวย์แบ็กแมชชีน / ศูนย์รำลึกสงครามยามว่างเบอร์เคนเฮด)
ออกแลนด์ (ไร่องุ่นขึ้นมาตาคานา เก็บถาวร 2007-12-14 ที่ เวย์แบ็กแมชชีน)
ออกแลนด์ (บ้านผีสิงสปูกเกอร์) (ป่าแห่งความกลัว)
อุปสรรคในเลกนี้ สมาชิกคนหนึ่งของแต่ละทีมจะต้องกระโดดบันจีจัมพ์สูง 40 ฟุต (131 เมตร) จากสะพานอ่าวออกแลนด์ ส่วนทางแยกในเลกนี้ แต่ละทีมจะต้องเลือกระหว่าง กำแพง (Wall) และ คานู (Waka) โดยทีมที่เลือก Wall จะต้องไปปีนผาเทียมที่ศูนย์รำลึกสงครามยามว่างเบอร์เคนเฮด โดยสมาชิกแต่ละทีมจะต้องปีนคนละหนึ่งครั้ง เพื่อหยิบธงให้ได้คนละอัน และสมาชิกคนหนึ่งจะต้องปีนขึ้นไปหยิบธงอีกครั้ง (รวมหยิบธงทั้งหมด 3 อัน) ก่อนที่จะได้คำใบ้ต่อไป ส่วนทีมที่เลือก Waka จะต้องพายเรือ Waka ไปรอบ ๆ ทะเลสาบปูปูกี และเก็บธงให้ได้ครบทั้ง 3 อัน แล้วกลับมารับคำใบ้ต่อไป
ที่อาคารธนาคารสแตนดาร์ดชาร์เตอร์ด แต่ละทีมจะต้องนับธนบัตรและเหรียญกษาปณ์จำนวนมากให้ได้จำนวนเงินสกุลดอลลาร์ฮ่องกงที่ถูกต้อง ก่อนที่จะได้รับคำใบ้ต่อไป
ที่หมู่บ้านประวัติศาสตร์ แต่ละทีมจะต้องใช้กล้องถ่ายรูปโซนี่ไซเบอร์ช็อตถ่ายวัตถุสามชิ้นที่เป็นตัวแทนของบุคคลในประวัติศาสตร์นิวซีแลนด์ที่แตกต่างกัน 3 คน เมื่อเสร็จแล้วทีมจะต้องไปที่ศาลโฮวิคเพื่อรับคำใบ้ต่อไป
ที่บ้านผีสิง แต่ละทีมจะต้องเดินผ่านตามเส้นทางในบ้านให้ครบ ก่อนที่จะได้รับคำใบ้ถัดไป โดยระหว่างทางภายในบ้านก็จะมีผีมาหลอกเหมือนบ้านผีสิงทั่วไป
สถานที่ในการแข่งขัน > เลก 4 (นิวซีแลนด์)

ทิราอ่า, ไวด์กาโต้ (สถานีบริการแก๊สคาลเท็กซ์)
โรโตอู (Okere Falls Scenic Reserve)
โรโตอู (Lake Tikitapu)
โรโตอู (Hell's Gate)  (Te Puia Springs)
โรโตอู (Whakarewarewa – น้ำพุร้อน Pohutu)
อุปสรรคในเลกนี้สมาชิก 1 คนของทีมจะต้องลงไปในบ่อน้ำพุร้อนที่อุณหภูมิ 40°C (104°F) แล้วหาแท่งไม้ก่อนที่จะได้รับคำใบ้ต่อไป ทางแยกในเลกนี้ทีมจะต้องเลือกระหว่าง Flax กับ Sticks ใน Flax ทีมจะต้องพับใบไม้และสารกันคล้ายถักเปียตามรูปแบบของชาวพื้นเมืองที่ให้ไว้เสร็จก่อนที่จะได้รับคำใบถัดไป ใน Sticks ทีมจะต้องเล่นโยนไม้ตามแบบฉบับประเพณีของชาวพื้นเมือง โดยจะต้องโยนให้ถูกต้องและห้ามหล่นโดยเด็ดขาด ถ้าหล่นจะต้องเริ่มเล่นใหม่ เมื่อเล่นครบรอบตามที่กำหนดแล้วจะได้รับคำใบถัดไป
แต่ละทีมจะต้องหยุดระหว่างทางไป โรโตอู เพื่อเติมแก๊สและต้องจ่ายเงินด้วยบัตรของคาลเท็กซ์เพื่อรับคำใบ้จากแคชเชียร์
ก่อนงานอุปสรรค ทีมจะต้องนั่งบนเรือล่องแก่งไถลไปตามทางของกระแสน้ำด้วยความเร็วไปจนสุดระยะทางก่อนที่จะได้คำใบ้ถัดไป
ที่ Lake Tikitapu ทีมจะต้องขับเรือเจ็ท 450 แรงม้า ทีมจะต้องสำรวจรอบๆ ทะเลสาบที่ขับเรือและหาคำใบต่อไป
สถานที่ในการแข่งขัน > เลก 5 (นิวซีแลนด์ → ญี่ปุ่น → เกาหลีใต้)

ออกแลนด์ (ท่าอากาศยานนานาชาติออกแลนด์) ไป โตเกียว, ญี่ปุ่น  (ท่าอากาศยานนานาชาตินาริตะ)
โตเกียว (สวนชิบะ)
กินซะ, โตเกียว (อาคารโซนี่)
โตเกียว (ชิบุยะ มาร์ค ซิตี้)
โตเกียว (ไอซ์บาร์ โตเกียว)
โตเกียว (สถานีชินะงะวะ) ไป ฟุกุโอะกะ, จังหวัดฟุกุโอะกะ (สถานีฮะกะตะ)
ฟุกุโอะกะ (International Congress Center) (พิธีกรบอกแต่ละทีมว่ายังไม่ถึงจุดพักและให้คำใบ้ต่อไป)
ฟุกุโอะกะ (ท่าเรือเฟอร์รี่ฮะกะตะ) ไป ปูซาน, เกาหลีใต้  (ท่าเรืออ่าวปูซาน 1)
ปูซาน (สถาบัน Jongro)
ปูซาน (ตลาด Jagalchi)
ปูซาน (Nurimaru APEC House)
ปูซาน (วัด Beomeosa)
ทางแยกแรกในเลกนี้ แต่ละทีมจะต้องเลือกระหว่าง Catch It และ Cart It โดยทีมที่เลือก Catch It จะต้องจับปลาทอง 40 ตัวโดยใช้ที่ตักที่ทำจากกระดาษสา ที่เมื่อโดนน้ำกระดาษจะขาดและทำให้ตักต่อไปไม่ได้ สำหรับทีมที่เลือก Cart It ทีมจะต้องหาร้านซักแห้งที่กำหนดให้และนำชุด ยูกาตะ ไปส่งให้ลูกค้า ณ ที่อยู่ที่กำหนดให้ อุปสรรคแรกในเลกนี้ สมาชิกของทีมหนึ่งคนจะต้องถอดรหัสปริศนาที่ซ่อนอยู่ในก้อน น้ำแข็ง ซึ่งคำตอบนั้นเป็นชื่อของหนึ่งในเมืองที่ใหญ่ที่สุดในญี่ปุ่น (เมืองฟุกุโอะกะ) เมื่อสมาชิกคนนั้นสามารถหาคำตอบได้ เจ้าหน้าที่จึงจะให้คำใบ้ต่อไป
ทางแยกที่สองในเลกนี้ แต่ละทีมจะต้องเลือกระหว่าง Slither และ Deliver โดยทีมที่เลือก Slither จะต้องไปที่ตลาดปลา Jugalchi ที่พวกเขาจะต้องหาถังเลี้ยงปลาที่กำหนดให้ที่เต็มไปด้วยปลาหมึก ทีมจะต้องหยิบเหรียญ อายุ 100 ปีของเกาหลีจากก้นถังและนำขึ้นมา ก่อนที่จะได้รับคำใบ้ต่อไป สำหรับทีมที่เลือก Deliver ทีมจะต้องส่งอาหาร 6 กล่องไปยัง 3 สถานที่ที่แตกต่างกัน โดยที่อยู่ของผู้รับในบางสถานที่เป็นที่อยู่ที่ไม่ชัดเจน ที่อาจก่อให้เกิดความสับสนได้ อุปสรรคที่สองในเลกนี้ ทีมจะต้องไปที่สวน Yougdusan แล้วหาคนเฝ้าประตู สมาชิกของทีมหนึ่งคนจะได้รับกุญแจ โดยสมาชิกคนนั้นจะต้องไขแม่กุญแจให้ถูกต้องก่อนที่คนเฝ้าสวนจะให้คำใบ้ต่อไป หากทีมทำกุญแจหัก ทีมจะต้องเริ่มต้นใหม่
ที่อาคารโซนี่ แต่ละทีมจะต้องชักชวนให้คนญี่ปุ่นมาร่วมร้องเพลงซากุระ (さくら) ซึ่งเป็นเพลงพื้นเมืองที่มีชื่อเสียงของญึ่ปุ่น โดยสมาชิกคนหนึ่งจะต้องร่วมร้องไปด้วย และอีกคนหนึ่งจะต้องบันทึกภาพไว้ด้วยกล้อง Sony HD Handycam
ที่ชิบุยะ แต่ละทีมจะต้องตามหาผู้หญิงในชุดคอสเพลย์ โดยดูจากรูปภาพในกล้อง Sony Cybershot ที่ได้รับมา
ที่สถาบัน Jongro ทีมจะต้องใช้เทควันโด เตะกระดาน 3 แผ่นให้หักก่อนที่จะได้รับคำใบ้ต่อไปจากผู้สอนเทควันโด
สถานที่ในการแข่งขัน > เลก 6 (เกาหลีใต้)

อันซอง (ซออิลฟาร์ม)
ซูวอน (Woncheon Resort)
ยงอิน (หมู่บ้านวัฒนธรรมพื้นบ้านเกาหลี)
โซล (Peace Plaza – สวนโอลิมปิก)
อุปสรรคในเลกนี้ สมาชิกคนหนึ่งของแต่ละทีมจะต้องคำใบ้ซึ่งซ่อนอยู่ในโอ่งถั่วเหลือง โดยในบริเวณนั้นมีโอ่งทั้งหมด 1,500 ใบ โดยจะมีคำใบ้อยู่ซองหนึ่งที่มีเงินพิเศษจากธนาคารสแตนดาร์ดชาร์เตอร์ดมูลค่า 50 ดอลลาร์สหรัฐ ส่วนทางแยกในเลกนี้ แต่ละทีมจะต้องเลือกระหว่าง Too Ho และ Too Heavy โดยทีมที่เลือก Too Ho จะต้องเล่นเกมพื้นเมืองของเกาหลี ซึ่งต้องขว้างแท่งไม้ไผ่ 3 แท่งให้ลงกระบอกซึ่งอยู่ห่างไป 4.5 เมตร ส่วนทีมที่เลือก Too Heavy จะต้องขนฟืน 30 ท่อนด้วยเครื่องมือแบบท้องถิ่นไปยังจุดที่กำหนดให้
ที่วอนชอนรีสอร์ท ทีมจะต้องนั่งเรือถีบและหาคำใบ้จากทุ่นที่ลอยน้ำอยู่เป็นจำนวนมาก ก่อนที่จะได้คำใบต่อไป